Göttingen (Landkreis)

De Landkreis Göttingen is de meast súdlike lânkring fan it Dútske bûnslân Nedersaksen. De grinzen fan de hjoeddeiske lânkring Göttingen ûnstiene op 1 novimber 2016, doe't de besteande lânkring mei Osterode am Harz útwreide waard. 

 Geografy 
De lânkring grinzget mei de klok mei (begjinnend fanút it noarden) oan de lânkringen Northeim en Goslar (Nedersaksen), oan de lânkringen Nordhausen en Eichsfeld (Thüringen) en oan de Werra-Meißner-Kreis, oan de lânkring Kassel, oan de kreisfreie stêd Kassel en oan de eksklave Kragenhof (Hessen).

It westlike diel fan de lânkring heart noch by it Weserberchlân, wylst it easten fan de lânkring in part fan de Harz foarmet. De heechste bergen fan de lânkring lizzen yn de Harz mei toppen oant 860 meter boppe seenivo. De rivier de Leine rint troch de sintrale haadstêd Göttingen. Yn Münden yn it suden fan de lânkring rinne de Werra en de Fulda tegearre. Fanôf dat punt hjit de rivier de Weser, dy't fierderop de westlike grins fan de lânkring foarmet. 

Hast de helte (45%) fan de lânkring bestiet út bosk. Yn de lânkring lizze sân bekende grotten: de Himmelreichhöhle eastlik fan Walkenried, de Lichtensteinhöhle by Osterode, de Jettenhöhle yn it natoergebiet Gipskarstlandschaft Hainholz westlik fan Düna, de Marthahöhle yn itselde natoergebiet by Düna, de Steinkirche Scharzfeld by Scharzfeld, de foar toeristen iepene Iberger Tropfsteinhöhle by Bad Grund en Einhornhöhle by Scharzfeld.
 Gemeenten 

 Ienheidsgemeenten Adelebsen, flekke
 Bad Grund (Harz) (bestjoerssit yn Windhausen)
 Bad Lauterberg im Harz, stêd
 Bad Sachsa, stêd
 Bovenden, flekke
 Duderstadt, stêd, selstannige gemeente
 Friedland (bestjoerssit yn Groß Schneen)
 Gleichen (bestjoerssit yn Reinhausen)  Göttingen, haadstêd
 Hann. Münden, stêd, selsstannige gemeente
 Herzberg am Harz, stêd
 Osterode am Harz, stêd
 Rosdorf 
 Staufenberg
 Walkenried 

 Samtgemeinden mei de dêrûnder fallende gemeentenSamtgemeinde Dransfeld 
 Bühren 
 Dransfeld, stêd * 
 Jühnde 
 Niemetal (bestjoerssit yn Varlosen)
 Scheden
Samtgemeinde Gieboldehausen
 Bilshausen
 Bodensee 
 Gieboldehausen, flekke * 
 Krebeck 
 Obernfeld 
 Rhumspringe 
 Rollshausen 
 Rüdershausen 
 Wollbrandshausen
 WollershausenSamtgemeinde Hattorf am Harz 
 Elbingerode 
 Hattorf am Harz * 
 Hörden am Harz 
 Wulften am Harz
Samtgemeinde Radolfshausen 
 Ebergötzen * 
 Landolfshausen 
 Seeburg
 Seulingen
 Waake  Gemeentefrij gebiet (ûnbewenne) Harz (Landkreis Göttingen) (267,37 km²)

Kategory:Distrikt yn Nedersaksen
Kategory:Bestjoerlike ienheid oprjochte yn 1973